Ёркскі ўніверсітэт

Ёркскі ўніверсітэт () — брытанская дзяржаўная даследчая вышэйшая навучальная ўстанова са статусам універсітэта з сядзібай у горадзе Ёрк.

 Агульная характарыстыка 
Універсітэт, заснаваны ў 1963 годзе, пашырыўся да больш чым 30 кафедраў і цэнтраў, якія ахопліваюць шырокі спектр прадметаў. Размешчаны ён на паўднёвы ўсход ад горада Ёрк і займае каля 500 акраў (200 га). Кампус уключае навуковы парк і нацыянальны навуковы навучальны цэнтр. У маі 2007 года ўніверсітэт атрымаў дазвол на будаўніцтва прыбудовы да свайго галоўнага кампуса на ворнай зямлі на ўсход ад суседняй вёскі. Другі кампус адкрыўся ў 2009 годзе, і цяпер тут размешчаны чатыры каледжы і тры аддзяленні, а таксама канферэнц-залы, спартыўная вёска і інкубатар для запуску бізнесу. Установа таксама арандуе сядзібу ў цэнтры Ёрка. 

Агульны прыбытак універсітэта ў 2020/2021 гадах склаў 403,6 мільёна фунтаў стэрлінгаў, з якіх 69,8 мільёна фунтаў стэрлінгаў прыпадалі на даследчыя гранты і кантракты.

Універсітэт з'яўляецца калегіяльным універсітэтам, і кожны студэнт размяркоўваецца ў адзін з дзесяці каледжаў універсітэта. Дзявяты каледж быў заснаваны ў 2014 годзе і атрымаў назву Канстанцінаўскага каледжа ў гонар рымскага імператара Канстанціна I, які быў абвешчаны Аўгустам у Ёрку ў 306 годзе нашай эры. Дзясяты быў заснаваны ў 2021 годзе і названы ў гонар Эн Лістэр; адзінаццаты каледж будуецца і плануе адчыниць свае дверы ў 2022 годзе. У 2012 годзе ўніверсітэт далучыўся да Расэлаўскай групы брытанскіх універсітэтаў з інтэнсіўнымі даследаваннямі.

 Спасылкі 

 Афіцыйная інтэрнэт-старонка ўстановы

Катэгорыя:Універсітэты Вялікабрытаніі
Катэгорыя:Ёрк (горад)